《玛瑙坡》
宋代·董嗣杲

支径逶迤混碧苔，树根接水没蒿莱。
两坡截路棋分处，何日经人斧凿来。
谁说异光迷草野，要知遗迹等尘埃。
孤山瓦砾曾闻道，寄语贪夫莫狼猜。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。